Salim Mustafoyev. Salim Mustafoev (1991-yil 7-mart, Samarqandda tugʻilgan) – oʻzbekistonlik sobiq professional futbolchi, Samarqandning „Dinamo“ klubida himoyachi ampulasida oʻynaydi. Oʻzbekiston terma jamoasida oʻynagan. Futbolchilik faoliyati. Klub. Salim Mustafoyev Samarqandning „Dinamo“ futbol maktabi tarbiyalanuvchisi hisoblanadi. Aynan shu klubda u 2009-yilda professional faoliyatini boshlagan. Mustafoyev „Dinamo“ tarkibida 2012-yilgacha toʻp surgan va shu vaqt ichida 67 ta oʻyinda maydonga tushib, 1 ta gol urgan. 2013-yilda Toshkentning „Lokomotiv“ klubi bilan shartnoma imzolagan va 2018-yilgacha oʻynagan. Bu davrda Salim temiryoʻlchilar jamoasi tarkibida 2 marta Oʻzbekiston chempioni, 3 marta Oʻzbekiston kubogi sohibi va 1 marta Oʻzbekiston Superkubogida gʻolib boʻlgan. 2018-yilgi mavsum yozgi transfer oynasida Navoining „Qizilqum“ jamoasi tarkibiga oʻtgan. Navoiy klubi tarkibida 4,5 yil davomida oʻynagan va bu davrda 105 ta oʻyinda ishtirok etib 2 ta gol muallifi boʻlgan. 2023-yil Samarqandning „Dinamo“ jamoasi bilan shartnoma imzolagan. Terma jamoada. Salim Oʻzbekiston olimpiya terma jamoasi tarkibida 2014-yilgi Osiyo oʻyinlarida ishtirok etgan. U 2011-yilning 28-iyul kuni Oʻzbekiston terma jamoasidagi debyut uchrashuvini Qirgʻizistonga qarshi oʻtkazgan.